Document ID: /roh_data/filtered/Billingualer_Corpus_interleaved-de-rm.jsonl.gz/980

This is a text translated from German to Rumantsch Grischun.
Zusätzliche Aufgaben für Fachstelle für Spitex- und Altersfragen

Die dem kantonalen Gesundheitsamt angegliederte Fachstelle für Spitex- und Altersfragen erhält eine zusätzliche Aufgabe. Die Regierung hat ihr als Folge der Revision der Verordnung über die Vergütung von Krankheits- und Behinderungskosten bei den Ergänzungsleistungen weitere Verantwortung übertragen. Demnach bestimmt in Zukunft die Fachstelle für Spitex- und Altersfragen über das Anforderungsprofil von Pflegepersonen, die zu Hause wohnende Bezüger von Hilflosenentschädigungen betreuen. Durch die Fachstelle beurteilt werden ausschliesslich Fälle, die nicht von einer anerkannten Spitexorganisation übernommen werden können.

Aus Gemeinden und Regionen

- Tenna: Die Regierung sichert der Gemeinde Tenna unter Vorbehalt der vom Bund in Aussicht gestellten Beitragsleistung einen Kantonsbeitrag von maximal 120'000 Franken an die Realisierung der 13. Etappe der Gesamtmelioration zu. Der Beitrag wird zur Realisierung des Güterweges Mitti-Usserberg verwendet.

- Molinis: Für den Ausbau der Wasserversorgung genehmigt die Regierung einen Beitrag von 42'000 Franken.

Kantonsbeiträge an verschiedene Institutionen

- Evangelische Alterssiedlung Masans in Chur: Für das Errichten einer Dementenstation in der Evangelischen Alterssiedlung Masans spricht die Regierung einen Kantonsbeitrag von 175'000 Franken. Das entspricht 50 Prozent der maximal anrechenbaren Kosten von 350'000 Franken.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 04.05.2005

Ulteriuras incumbensas per il post spezialisà per dumondas da spitex e da vegliadetgna

Il post spezialisà per dumondas da spitex e da vegliadetgna, che appartegna a l'uffizi da sanadad, survegn ina incumbensa supplementara. En consequenza da la revisiun da l'ordinaziun davart il rembursament da custs pervi da malsogna e d'invaliditad tar las prestaziuns supplementaras ha la regenza surdà ad el dapli responsabladad. Uschia fixescha il post spezialisà per dumondas da spitex e da vegliadetgna en l'avegnir il profil d'exigenzas da persunas da tgira che assistan persunas dependentas d'agid che retschaivan indemnisaziuns e che vivan a chasa. Il post spezialisà giuditgescha unicamain cas che na pon betg vegnir surpigliads d'ina organisaziun da la spitex renconuschida.

Da vischnancas e regiuns

- Tenna: La regenza garantescha a la vischnanca da Tenna - cun resalva che la confederaziun paja sia contribuziun garantida - ina contribuziun chantunala da maximalmain 120'000 francs per realisar la 13avla etappa da la meglieraziun generala. La contribuziun vegn duvrada per realisar la via champestra Mitti-Usserberg.

- Molinis: Per engrondir il provediment d'aua ha la regenza approvà ina contribuziun chantunala da 42'000 francs.

Contribuziuns chantunalas a differentas instituziuns

- Abitadi evangelic per persunas attempadas Masans a Cuira: Per installar ina staziun per persunas dementas en l'abitadi evangelic per persunas attempadas Masans conceda la regenza ina contribuziun chantunala da 175'000 francs. Quai correspunda a 50 pertschient dals custs maximalmain imputabels, numnadamain da 350'000 francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 04.05.2005